Arne Fjelberg

Andre med lignende navn: entomologen Arne Fjellberg 

Arne Fjelberg (født 11. februar 1907 i Larvik, død 20. august 1960) var en norsk prest, kjent som aktiv motstandsmann under okkupasjonen.

Fjelberg hadde teologisk embeteksamen fra Universitetet i Oslo i 1933 og virket som prest i Frogner kirke i Oslo og senere Uranienborg menighet i Oslo. I 1953 ble han tilsatt som rektor ved Det praktisk-teologiske seminar ved Universitetet i Oslo.

Han engasjerte seg sterkt i den såkalte Kirkekampen og ble med i Den midlertidige kirkeledelse fra 1943 til 1945.

Etter krigen var han med på å starte kulturforlaget Land og kirke og han engasjerte seg i tidsskriftet Kirke og Kultur. Fjellberg hadde mange interesser ut over det kirkelige felt og var med i en rekke styrer og utvalg, i Rotary-bevegelsen, Det dansk–norske samarbeidsfond og i Kronprinsesse Märthas minnefond. Han var medarbeider i Verdens Gang og Morgenbladet.  
Han oversatte salmer og mest kjent er «Deg være ære»

Arne Fjelberg døde 1960, bare 53 år gammel. Han er gravlagt på Vestre gravlund i Oslo.

Eksterne lenker 
 Store Norskes artikkel om Fjelberg

Norske lutherske prester
Personer fra Larvik kommune
Norske salmediktere
Fødsler i 1907
Dødsfall i 1960